Fransiyaning Oʻzbekistondagi elchixonasi. Fransiyaning Oʻzbekistondagi elchixonasi – Fransiya Respublikasining Oʻzbekiston Respublikasidagi diplomatik vakolatxonasi. Elchixona Toshkent shahrining markaziy qismida joylashgan. Tarixi. Fransiya Oʻzbekiston mustaqilligini 1992-yilning 1-martida tan olgan. Elchixona Toshkent shahrining markazida joylashgan boʻlib, binosi 1909—1912-yillarda qurilgan. Binodan dastlab qizlarni oʻqitish maqsadida foydalanilgan. 1992-yilda Fransiya hukumati tomonidan bino ijaraga olingan boʻlsa, 2000-yilda toʻliq sotib olingan.